User talk:Abdul Qadus Hamdard

روښانه سبا، پریمانه کار غواړي
دولت له مشرانو رانیو لې تر عامو افغانانو پورې هر څوک د روښانه راتلونکې چیغې وهي او ډیر خلک او ټولې یې د راوستلو تکل ښکاروي او یا يې دعوه کوي او په همدې پلمه د عامو هیوادوالو د موقتې ملاتړ د ترلاسه کولو هڅې کوي. خو ایا د روښانه راتلونکې راتګ همدومره آسانه دی لکه په خوله باندې د هغه ذکر کول، آیا روښانه راتلونکې داسې کوم ډیر آسانه کار دی چې پرته له مقدمې باید وشي. آیا د ملک روښانول همدومره وړوکی کار دی چې د څو کلونو په موده کې دې پرته له ستړیا زحمت او پلانونې څخه وشي. په داسې هیواد کې چې نه يې اقتصادي حالت په پښو ولاړ دی، نه ټولنیز ثبات لري، نه یې د ښوونې او روزنې حالت ښه دی، او ترڅنګ يې په نورو ډیرو برخو کې ستونزې لري، د روښانه راتلونکې لپاره يوازې په خبرو باندې بسنه کول د ځان تیرایستل دي او بس. د روښانه راتلونکې لپاره له هر څه وړاندې د ټولنیز ثبات لپاره پریمانه کار په کار دی. تر هغه چې د تعصب او یو د بل د نه قبلولو روحیه په خلکو کې خوره وي، هیڅ بله برخه پرمختګ نه شي کولی. د دې ستونزو د حل لپاره له ټولو زیات ځوان نسل ته سترګې وراوړي، ځکه له دوی سره د تیرو کلونو ستونزې او د ملت په سرنوشت باندې د لوبو کوونکو بیلګې شته له تاریخي حوادثو يې درسونه اخیستي وخت په مخکې لري، او له انرژۍ او علم څخه برخمن دي او یا هم د هغه د لاس ته راوړلو په اړتیا باندې پوهیدلي دي. د دې ترڅنګ که د زراعت، صنعت، تکنالوژۍ، اقتصاد، صحت او... په شان نورو برخو کې د کار اړتیا حس کیږي نو بیا هم سترګې ځوان نسل ته وراړي ځکه په یادو برخو کې پریمانه او په نویو لارو او وسایلو سره کار ته اړتیا ده. زراعت باید له لور او بیل څخه د کار اخیستلو له حالت څخه راوویستل شي، پراخې دښتې او پریمانه اوبه باید سره غاړه غړۍ شي تر څو د پردیو له منتونو خلاص شو. د ګاونډیو هیوادونو په روغتونونو کې د افغانانو د بیروبار د ختمولو او په دې لاره د سرمایې د ایستلو د مخنیوي لپاره په پرمختللو آلاتو د سمبال شفاخانو جوړول کار دی چې باید پام ورته وشي. د ایران او پاکستان د ودانیزو کارونو لوړه فیصدي د افغانانو د مټو په ځواک شوي دي، دا ځواک د خپل هیواد د جوړښت لپاره منظمول په کار دي، باید وشي او دا یوازې خبره نه ده بلکه پلان او تطبیق غواړي. او دا لیست ډیر اوږد دي... ګرانو ځوانانو! نه د چا په غولوونکو خبرو باید تیروزو او نه باید خپل وخت ضایع کړو. د پردیو په تمه کښیناستل خو په هیڅ صورت له مسلمان ځوان سره نه ښايي او له پردیو څخه تمه یوازې هغه کسان کولی شي چې د خپلو پښو او لاسونو په ماتوالي باندې د خپل وجود په شان باور ولري. پوهه او پریمانه کار به روښانه راتلونکې راولي.

کمپوزکونکی:عبدالقدوس همدرد